દર મહિનાના ત્રીજા શનિવારે યોજાતી એમપી-એમએલએની સંકલન સમિતિની બેઠકમાં તંત્રની બેદરકારીથી ખુદ ભાજપના ધારાસભ્યો અકળાઇ ઊઠે છે. જે તે ઝોનના કોર્પોરેટરો સાથે જે તે ઝોનના ડેપ્યુટી કમિશનરે દર મહિને એક બેઠક યોજીને ઝોનલ સ્તરના પ્રશ્નોનું નિરાકરણ લાવવા માટે કમિશનરે પરિપત્ર કર્યો છે, ગઇ કાલે મોડી સાંજે મેયર ગૌતમ શાહની એન્ટિચેમ્બરમાં બંધબારણે શાસક, વિપક્ષ અને વહીવટીતંત્ર વચ્ચે સંયુક્ત બેઠક યોજાઇ હતી. જેમાં મેયર ઉપરાંત કોંગ્રેસ તરફથી નેતા દિનેશ શર્મા, પૂર્વ નેતા સુરેન્દ્ર બક્ષી તેમજ ખુદ કમિશનર મૂકેશકુમાર ઉપસ્થિત હતા.